CELEX: 62008CN0406
Language: et
Date: 2008-09-18 00:00:00
Title: Kohtuasi C-406/08: Eelotsusetaotlus, mille esitas High Court of Justice (England and Wales) (Queen's Bench Division), Leeds District Registry 18. septembril 2008 — Uniplex (UK) Ltd versus NHS Business Services Authority

22.11.2008   
            
            
               ET
            
            
               Euroopa Liidu Teataja
            
            
               C 301/23
            
         Eelotsusetaotlus, mille esitas High Court of Justice (England and Wales) (Queen's Bench Division), Leeds District Registry 18. septembril 2008 — Uniplex (UK) Ltd versus NHS Business Services Authority
   (Kohtuasi C-406/08)
   (2008/C 301/36)
   Kohtumenetluse keel: inglise
   Eelotsusetaotluse esitanud kohus
   High Court of Justice (Queen's Bench Division)
   Põhikohtuasja pooled
   
      Kaebuse esitaja: Uniplex (UK) Ltd
   
      Vastustaja: NHS Business Services Authority
   Eelotsuse küsimused
   Kui ettevõtja vaidlustab siseriigi kohtus raamlepingu sõlmimise tellija korraldatud riigihankemenetluses, milles ettevõtja oli üheks pakkujaks ja mis pidi olema läbi viidud kooskõlas direktiiviga 2004/18/EÜ (1) (ja siseriiklike sätete alusel kohaldatav), ning kui ta nõuab selles siseriiklikus kohtus menetlust ja lepingu sõlmimist reguleerivate riigihankeõiguse sätete rikkumise tuvastamist ja rikkumisest tuleneva kahju hüvitamist:
   
               (a)
            
            
               siis kas siseriiklikku sätet, nagu 2006. aasta riigihangete seaduse artikli 47 lõike 7 punkti b, mille kohaselt tuleb kaebus esitada viivitamatult, kuid mitte hiljem kui kolme kuu jooksul kuupäevast, mil ilmnesid kaebuse esitamise aluseks olevad asjaolud, va kui kohus leiab, et tähtaja pikendamiseks on mõjuv põhjus, tuleb direktiivi 89/665/EMÜ (2) artiklite 1 ja 2 seisukohast ja ühenduse õiguse võrdväärsuse põhimõtte ja tõhusa kohtuliku kaitse nõude ja/või tõhususe põhimõtte seisukohast, või arvestades mis tahes muid asjassepuutuvaid Euroopa Ühenduste õiguse põhimõtteid, millest tuleneb tellija vastu kasutatav pakkuja isiklik ja tingimusteta õigus, tõlgendada nii, et riigihanke menetluse ja lepingu sõlmimise peale kaebuse esitamise tähtaeg hakkab kulgema kuupäevast, mil pakkuja sai teada või oleks pidanud saama teada, et riigihankemenetluses ja lepingu sõlmimisel rikuti Euroopa Ühenduste riigihanke-alaseid sätteid, või kuupäevast, mil kohaldatavaid riigihankesätteid rikuti; ja
            
         
               (b)
            
            
               kuidas tuleks mõlemal juhul siseriiklikul kohtul kohaldada (i) nõuet esitada kaebus viivitamatult (ii) sellise kaebuse esitamise siseriikliku tähtaja pikendamise õigust?
            
         
      (1)  Euroopa Parlamendi ja nõukogu 31. märtsi 2004. aasta direktiiv ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114).
   
      (2)  Nõukogu 21. detsembri 1989. aasta direktiiv 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33).